Zara Larsson. Zara Maria Larsson (; 16-dekabr 1997-yilda tugʻilgan) shved qoʻshiqchisidir. 10 yoshida, 2008-yilda oʻtkazilgan "Got Talent" shousining shved versiyasi boʻlmish "Talang" isteʼdodlar shousida gʻolib boʻlgan. 2012-yilda Larsson TEN Music Group shirkati bilan shartnoma imzolaydi va keyinchalik 2013-yilning yanvarida oʻzining ilk debyut mini-albomi — "Introducing"ni chiqaradi. Bu mini-albomdagi ilk singl „Uncover“ boʻlib, bu ashula Skandinaviya mamlakatlari musiqiy chartlarida top oʻrinlarni band qildi hamda Shvetsiyada 6x platina sertifikatini qoʻlga kiritdi. Skandinaviya mamlakatlaridagi ilk muvaffaqiyati hamda debyut albomi sanalmish "1" (2014) ni chiqarganidan soʻng, Larsson AQShdagi Epic Records ovoz yozish leybli bilan uch yillik kontrakt imzolaydi. 2016-yilda Larsson Fransiyada boʻlib oʻtgan UEFA Yevropa chempionatining ochilish va yopilish marosimlarida qoʻshiq ijro etdi. Larssonning ikkinchi studiya albomi "So Good", 2017-yilning martida chiqarildi. Albom oʻzida sakkizta singlni oʻz ichiga olib, bu ashulalarga „Lush Life“, „Never Forget You“ va „Ain't My Fault“ kiritish mumkin va ularning barchasi Shvetsiya musiqiy chartlarida top birinchi raqamli taronalar boʻlishdi. Keyinchalik, u Clean Bandit bilan birgalikda „Symphony“ ashulasini ijro etdi hamda bu qoʻshiq Buyuk Britaniya va Shvetsiya musiqiy chartlarida top oʻrinlarni egalladi. „Ruin My Life“ (2018) hit ashulasidan soʻng, Larsson uchinchi studiya albomi "Poster Girl" (2021) ni tadqim etdi. Hayoti. Zara Maria Larsson Stokgolmning Solna sharida tugʻilgan. Ota-onasi Agnetha va Anders Larssondir. Larsson "Svenska Dagbladet"ga bergan intervyusida aytishicha, u kislorod yetishmasligi oqibatida oʻlik holda tugʻilgan. Larsson Stokgolm janubidagi Enskededa joylashgan Tallkrogen shahrida ulgʻaygan. Onasi hamshira, otasi esa ofitser boʻlgan. Shuningdek, uning oʻzidan uch yosh kichik boʻlgan Hanna ismli singlisi boʻlib, singlisi ham qoʻshiqchi va Lennix guruhi aʼzosidir.